હિંદુ ધર્મના એક ઘણાં મહત્વનાં એવાં કર્મ અને પુનર્જન્મના સિદ્ધાંતનાં બીજ વેદના મંત્રોમાં જોવા મળે છે. જીવ જે કાંઈ સારાં નરસાં કર્મો કરે છે, તેનું ફળ તેને ભોગવવું પડે છે, એવો કર્મનો નિયમ છે. મૃત્યુ તો માત્ર સ્થૂળ શરીરનો જ અંત છે. મૃત્યુથી જીવનું અસ્તિત્વ એટલે કે ‘આત્મા’નો નાશ થતો નથી. મૃત્યુ દ્વારા જીવાત્મા એક શરીર છોડી પુનર્જન્મ દ્વારા નવું શરીર ધારણ કરે છે. જન્મમરણની આ ઘટમાળ મોક્ષપર્યંત ચાલુ જ રહે છે. આ વિચારસરણીના મુખ્ય ત્રણ સિદ્ધાંત છે: